
 Bálizs Andrej főépítész
Tisztelt Képviselő-testület!
Zalakaros Város Önkormányzatának Képviselő-testülete 2023. február 9-én, több határozatban döntött arról, hogy kezdeményezi a településrendezési terveinek módosítását. A településrendezési terv módosítás során új beépítésre szánt területek kijelölése tervezett. 

Az új beépítésre szánt területek kijelöléséhez szükséges a Képviselő-testületi döntés az Építési törvény 7.§ (3) e) pontja szerint: 
„e) a település beépítésre szánt területe csak olyan használati célra növelhető, amilyen célra a település már beépítésre kijelölt területén belül nincs megfelelő terület, és ezt a települési önkormányzat képviselő-testülete - a fővárosban a Fővárosi Közgyűlés és a kerületi önkormányzat képviselő-testülete - külön döntéssel igazolja”. 
Új beépítésre szánt terület kijelölése a Gyógyfürdő téren tervezett, az alábbi program alapján:

· a pavilonsorhoz kapcsolódóan a pavilonsortól nyugatra lévő sávban a Vt-3 jelű övezet bővítése tervezett

· a Gyógyfürdő téren a Men Dan Hotel Kft. által megvásárolni kívánt területek rendezése (261/35 hrsz.-ú terület bővítése keleti és déli irányban, 262, 263 hrsz.-ú területek bővítése déli irányban)
Mindhárom terület esetében az építési övezetek bővítése helyhez kötöttnek tekinthető, máshol a működő vállalkozások, szolgáltatások területeinek bővítése nem valósítható meg, e célra a település területén máshol megfelelő terület nem áll rendelkezésre. Mindhárom területen lévő beépítésre szánt terület bővítés a belterületen valósul meg. 
Fentiek alapján kérem, hozzák meg döntésüket:

Határozati javaslat:

Zalakaros Város Önkormányzat Képviselőtestülete
1. a pavilonsortól nyugatra lévő sávban a beépítésre szánt terület (Vt-3) bővítését támogatja. A bővítés helyhez kötött, e célra nincs a településen máshol megfelelő terület. 
2. a Gyógyfürdő téren a Men Dan Hotel Kft. által megvásárolni kívánt megvásárolni kívánt területeken (261/35 hrsz.-ú terület bővítése keleti és déli irányban, 262, 263 hrsz.-ú területek bővítése déli irányban) a beépítésre szánt területek bővítését támogatja. A bővítés helyhez kötött, e célra nincs a településen máshol megfelelő terület.
Határidő:

azonnal 
Felelős:               
Novák Ferenc, polgármester

Operatív felelős: 
Bálizs Andrej főépítész

Zalakaros, 2023. ………….. …..

